TVT จ่อขายหุ้น “โมอินดี้ ดิจิตอล” ให้ “AnyMind Group” มูลค่ากว่า 26 ลบ.
TVT จ่อขายหุ้น "โมอินดี้ ดิจิตอล" ให้ “AnyMind Group” มูลค่ากว่า 26 ลบ. คาดแล้วเสร็จเม.ย.62
3 ม.ค. 2562

บริษัท ทีวี ธันเดอร์ จำกัด (มหาชน) หรือ TVT เปิดเผยว่า บริษัทได้ลงนามบันทึกข้อตกลงเบื้องต้น (Term Sheet) กับ AnyMind Group Limited ซึ่งเป็นบริษัทจดทะเบียนอยู่ในประเทศสิงคโปร์ ซึ่งมีความสนใจที่จะเข้าซื้อหุ้นบริษัท โมอินดี้ ดิจิตอล จำกัด (MID) จำนวน 25,500 หุ้น คิดเป็นสัดส่วน 51% ของทุนจดทะเบียน
โดยปัจจุบันบริษัทฯได้ถือหุ้นใน MID จำนวน 20,000 หุ้น คิดเป็นสัดส่วน 40% ของทุนจดทะเบียน ดังนั้นบริษัทจะขายหุ้นจำนวน 10,200 หุ้น แก่ AnyMind Group Limited ในมูลค่าราว 26.61 ล้านบาท โดยตามบันทึกข้อตกลงเบื้องต้นกำหนดให้การซื้อขายหุ้นของ MID จะต้องแล้วเสร็จภายในเดือน เม.ย.62
อย่างไรก็ตาม ราคาซื้อขายหุ้นยังไม่มีความแน่นอนขึ้นอยู่กับการเข้าตรวจสอบสถานะของกิจการ (Due Diligence) โดยบริษัทจะมีการรายงานความคืบหน้าอีกครั้งเมื่อบริษัทได้มีการลงนามสัญญาซื้อขายหุ้นที่คาดว่าจะเกิดขึ้นในเดือน มี.ค. นี้